Små (1,9-5,5 millimeter), litt brede, ovale, blanke, rødlige til svarte løpebiller, ofte med metallglans. Hodet har store og utstående fasettøyne. Antennene er tynne og litt lengre enn hode + pronotum. Pronotum er avrundet firkantet, litt bredere enn langt, med tydelig midfure. Dekkvingene er rundede og hvelvede med tydelige punktstriper. Som hos andre Bembidiini er maksillarpalpenes siste ledd redusert til en liten tapp.